15/06/2012 | Administración LocalMunicipal
Cabana de Bergantiños
Aprobación definitiva Ordenanza fiscal reguladora IIVTNU

O Pleno do Concello de Cabana de Bergantiños, en sesión celebrada o 29 de marzo de 2012 adoptou o acordo de impoñer e aprobar provisionalmente a “Ordenanza Fiscal reguladora do imposto sobre o incremento do valor dos terreos de naturaleza urbán”, acordo que se expuxo ó público mediante edicto no taboleiro de anuncios e no BOP nº 72 do 17 de abril de 2012, polo prazo de trinta días hábiles, sen que se producira ningunha reclamación. Estando, polo tanto, aprobada definitivamente a ordenanza fiscal reguladora do IIVTNU, publícase o seu texto íntegro no BOP en cumprimento do disposto no artigo 17.4 do RDL 2/2004, do 5 de marzo, polo que se aproba o Texto Refundido da Lei Reguladora das Facendas Locais. No uso das facultades concedidas polos artigos 133.2 e 142 da Constitución e 106 da Lei 7/85, do 2 de abril, eguladoras das bases de réximen local, e dos artigos 15.1 e 59.2, do R. D. L.2/2004 de 5 de marzo, polo que se aproba o Texto refundido da Lei reguladora das facendas locais, establécese o imposto sobre o incremento de valor dos terreos de natureza urbana. Este imposto rexerase polo disposto nos artigos 104 a 110 do RDL 2/2004, de 5 de marzo, polo que se aproba o Texto Refundido da Lei de Facendas Locais, polas disposicións que a desenvolven e pola presente ordenanza.1.- O imposto sobre o incremento de valor dos terreos de natureza urbana é un tributo directo cuxo feito impoñible está constituído polo incremento de valor que experimentan os terreos de natureza urbana e de características especiais e que se poña de manifesto a consecuencia da transmisión da súa propiedade por calquera título, ou da constitución ou transmisión de calquera dereito real de goce, limitativo do dominio, sobre os referidos bens. O título a que se refire o apartado anterior consistirá en: a) Negocio xurídico “mortis causa”. b) Declaración formal de herdeiros “ab intestado”. c) Negocio xurídico “inter vivos”, sexa de carácter oneroso ou gratuíto. d) Alleamento en subhasta pública. e) Expropiación forzosa. Terán a consideración de terreos de natureza urbana: O solo urbano, o susceptíbel de urbanización e o urbanizábel desde o momento en que se aprobe un Proxecto de Urbanización, os terreos que dispoñan de vías pavimentadas ou encintado de beirarrúas e teñan ademais servizos de sumidoiros, subministro de auga, electricidade e alumeado público, ademais dos ocupados por construcións de natureza urbana. En todo caso, terán a consideración de terreos de natureza urbana os definidos como tales a efectos do Imposto sobre Bens Inmobles.2.- Non estará suxeito a este imposto o incremento do valor que experimenten os terreos que teñan a consideración de rústicos aos efectos do Imposto sobre Bens Inmóbeis. Por tanto, está suxeito o incremento de valor que experimenten os terreos que deban ter a consideración de urbanos a efectos de dito Imposto sobre Bens Inmóbeis, con independencia de que estean ou non contemplados como tales no Catastro ou no Padrón de aquel. Aos efectos deste imposto, estará así mesmo suxeito ao mesmo o incremento do valor que experimenten os terreos integrados nos bens inmóbeis clasificados como de características especiais a efectos do Imposto sobre Bens Inmóbeis.3.- Non se producirá a suxeición ao imposto nos supostos de achegas de bens e dereitos realizados polos cónxuxes á sociedade conxugal, adxudicacións que ao seu favor e en pago delas se verifiquen, e transmisións que se fagan aos cónxuxes no pagamento dos seus haberes comúns.4.- Tampouco se producirá a suxeición ao imposto nos supostos de transmisións de bens inmóbeis entre cónxuxes ou a favor dos fillos, como consecuencia de cumprimento de sentencias nos casos de nulidade, separación ou divorcio matrimonial, for cal for o réxime económico matrimonial.1.- Están exentos deste imposto os incrementos de valor que se manifesten como consecuencia dos actos seguintes: a) A constitución e transmisión de calquera dereito de servidume. b) As transmisións de bens que puideran ser declarados individualmente de interese cultural, segundo o establecido na Lei 16/1985, de 25 de xuño, do Patrimonio Histórico Español, cando os seus propietarios ou titulares de dereitos reais acrediten que realizaron ao seu cargo obras de conservación, mellora ou rehabilitación en ditos inmóbeis. Para estes efectos, as obras de conservación, mellora ou rehabilitación de inmobles deberán cumpri-los seguintes requisitos: - Que as obras se efectuasen nos anos nos que se poña de manifesto no seu curso o incremento de valor, previa a obtención da correspondente licencia municipal e de conformidade coas normas reguladoras do réxime de protección desta clase de bens. - De conformidade co presuposto ou presupostos presentados para o efecto do outorgamento da licencia, que o importe total das obras cubra, como mínimo, o incremento de valor. - Que a solicitude de exención se presente dentro do prazo de declaración ou autoliquidación e se acompañe proba documental acreditativa do cumprimento das condicións sinaladas, e que comprenda: * A licencia de obras. * O certificado final de obra * A carta de pagamento da taxa urbanística polo outorgamento da licencia. * A acreditación do pagamento do imposto sobre construccións, instalacións e obras.2.-Tamén están exentos deste imposto os incrementos de valor correspondentes cando a obriga de pagamento recaia sobre as seguintes persoas ou entidades: a) O Estado e os seus organismos autónomos de carácter administrativo. b) A Comunidade Autónoma de Galicia, a provincia da Coruña, así como os seus organismos autónomos de carácter administrativo. c) O Concello de Ponteceso e demais entidades locais integradas ou nas que se integre dito municipio, así como os seus organismos de carácter administrativo. d) As institucións que teñan a cualificación de benéficas ou benéfico-docentes. e) As entidades xestoras da Seguridade Social e as mutualidades de previsión social reguladas na Lei 30/1995, do 8 de novembro, de ordenación e supervisión dos seguros privados. f) Os titulares de concesións administrativas revertibles, no tocante ós terreos afectos a estas. g) Cruz Vermella Española.1.- Terán a condición de suxeitos pasivos deste imposto, a título de contribuínte: a) Nas transmisións de terreos ou na constitución ou transmisión de dereitos reais de goce limitativos do dominio, a título lucrativo a persoa física ou xurídica, que adquira o terreo ou a cuxo favor se constitúa ou transmita o dereito real de que se trata. b) Nas transmisións de terreos ou na constitución ou transmisión de dereitos reais de goce limitativos do dominio, a título oneroso, a persoa física ou xurídica, ou que constitúa ou transmita o dereito real de que se trate.2.- Nos supostos a que se refire a letra b) do apartado anterior, terá a consideración de suxeito pasivo substituto do contribuínte, a persoa física ou xurídica que adquira o terreo ou a cuxo favor se constitúa ou transmita o dereito real de que se trate, cando o contribuínte sexa unha persoa física non residente en España.1.- A base impoñíbel deste imposto estará constituída polo incremento real de valor dos terreos de natureza urbana posto de manifesto no momento do devengo e experimentado ao logo dun período máximo de 20 anos.2. O valor do terreo no momento do devengo determinarse segundo as seguintes normas: a) Nas transmisións de terreos, o valor destes será o que teña fixado en dito momento para os efectos do imposto sobre bens inmobles. b) Na constitución ou transmisión de dereitos reais de goce limitativos de dominio, aplicaranse sobre o valor catastral do terreo as normas fixadas para os efectos do imposto de transmisións patrimoniais e actos xurídicos documentados. c) Na constitución ou transmisión do dereito a elevar unha ou mais plantas sobre un edificio ou terreo, ou do dereito a realiza-la construcción baixo solo sen implica-la existencia dun dereito real de superficie, o cadro de porcentaxes anuais do punto 3 deste artigo, aplicarase sobre a parte que teña asignado o terreo para os efectos do imposto sobre bens inmobles, obtida conforme o módulo de proporcionalidade fixado na escritura de transmisión ou, no seu defecto, o que resulte de establece-la proporción entre a superficie ou volume das plantas a construír en solo ou subsolo e a total superficie ou volume edificados unha vez construídas aquelas. d) Nos supostos de expropiación forzosa, o cadro de porcentaxes contido no punto 3 deste artigo aplicarase sobre a parte de prezo xusto que corresponda ó valor do terreo, agás que o valor catastral asignado o devandito terreo fose inferior, pois en tal caso prevalecerá este último sobre o prezo xusto.3. Aos efectos do disposto no artigo 107.4 do RDL 2/2004, de 5 de marzo polo que se aproba o Texto refundido da lei de facendas locais, se establecen as seguintes porcentaxes anuais: - Para os incrementos de valor xerados nun período tempo comprendido entre un ano e cinco anos: 3,7 por cento - Para os incrementos de valor xerados nun período tempo de ata dez anos: 2,1 por cento - Para os incrementos de valor xerados nun período tempo de ata quince anos: 2 por cento - Para os incrementos de valor xerados nun período tempo de ata vinte anos: 2,2 por cento 4.- Para determinar a porcentaxe que se aplicará ao valor do terreo no momento do devengo cabe ter en conta o seguinte: - O incremento do valor de cada operación gravada polo imposto se determinará con arreglo á porcentaxe anual fixada polo Concello de Cabana de Bergantiños para o período que comprenda o número de anos ao longo dos cales se pusexe de manifesto dito incremento. - A porcentaxe a aplicar sobre o valor do terreo no momento do devengo será a resultante de multiplicar a porcentaxe anual aplicable a cada caso concreto polo número de anos ao longo dos cales se pisexe de manifesto o incremento do valor. - Só se considerarán anos completos desde a data da adquisición do terreo ou desde a constitución dun dereito real limitativo do dominio, sen que se poidan ter en conta as fraccións de ano. O período de xeración de valor non poderá ser inferior ó ano. A cota deste imposto será a resultante de aplicar á base impoñíbel obtida conforme o disposto no artigo anterior o tipo de gravame do 26,00%. Establécese unha bonificación do 95% da cota do imposto nas transmisións de terreos e na transmisión ou constitución de dereitos reais de gozo limitativo do dominio a título lucrativo, por causa de morte, cando os suxeitos pasivos do imposto sexan descendentes ou adoptados, ou ben ascendentes ou adoptantes, ou o cónxuxe do causante.1.- O imposto devéngase: a) Cando se transmita a propiedade do terreo, xa sexa a título oneroso ou gratuíto, entre vivos ou por causa de morte na data da transmisión. b) Cando se constitúa ou transmita calquera dereito real de goce limitativo do dominio, na data en que teña lugar a constitución ou transmisión.2.- Para os efectos do disposto no apartado anterior, considerarase coma data da transmisión: a) Nos actos ou contratos entre vivos, a do outorgamento do documento público, e cando se trate de documentos privados, a da súa incorporación ou inscrición nun Rexistro Público ou a da súa entrega a un funcionario público por razón do seu oficio. b) Nas transmisións por causa de morte, a do falecemento do causante.1.- Cando se declare ou recoñeza xudicial ou administrativamente por resolución firme, que tivo lugar a nulidade, rescisión ou resolución do acto ou contrato determinante da transmisión do terreo ou da constitución ou transmisión do dereito real de goce sobre o mesmo, o suxeito pasivo terá dereito á devolución do imposto satisfeito, sempre que dito acto ou contrato non lle producise efectos lucrativos e sempre que reclame a devolución no prazo de catro anos desde que a resolución quedou firme, entendéndose que existe efecto lucrativo cando non se xustifique que os interesados deban efectuar as recíprocas devolucións a que se refire o Art.1295 do Código Civil. Aínda que o acto ou contrato non producise efectos lucrativos, se a rescisión ou resolución se declarase por incumprimento das obrigas do suxeito pasivo do imposto, non haberá lugar a devolución ningunha.2.- Se o contrato queda sen efecto de mutuo acordo entre as partes contratantes, non procederá a devolución do imposto satisfeito e considerarase como un acto novo suxeito a tributación. Como tal mutuo acordo, estimarase a avinza en acto de conciliación e a simple conformación coa demanda.3.- Nos actos ou contratos en que medie algunha condición, a súa cualificación farase de acordo coas prescricións contidas no Código Civil. Se fose suspensiva non se liquidará o imposto até que esta se cumpra. Se a condición fose resolutoria esixirá o imposto, a reserva, cando a condición se cumpra, de facer a oportuna devolución segundo a regra do apartado 1 deste artigo.1.- Os suxeitos pasivos estarán obrigados a presentar no Rexistro Xeral do Concello a declaración correspondente, onde se farán consta-los elementos esenciais da relación tributaria para practica-la liquidación procedente. Á declaración achegarase copia debidamente autenticada do/s documento/s no/s que consten os actos ou contratos que orixinan a imposición.2. A declaración deberase presentar nos seguintes prazos dende que se produza o devengo do imposto: - Cando se trate de actos “inter vivos”, o prazo será de trinta días hábiles. - Cando se trate de actos “mortis causa”, o prazo será de seis meses prorrogables ata un ano a solicitude do suxeito pasivo.3.-Á declaración do imposto acompañaranse os documentos nos que consten os actos ou contratos que orixinan a imposición. Así mesmo acompañarase copia do recibo do IBI, relativo á finca ou inmoble transmitidos. As liquidacións do imposto notificaranse íntegramente aos suxeitos pasivos, con indicación do prazo de ingreso e expresión dos recursos procedentes.1. Estarán así mesmo obrigados a comunicar ó Concello a realización do feito impoñible nos mesmos prazos sinalados no artigo 10.2 da presente ordenanza: - Nas transmisións de terreos ou na constitución ou transmisión de dereitos reais de goce limitativo de dominio a título lucrativo por negocio xurídico “inter vivos”: o doador ou persoa que constitúa ou transmita o dereito real de que se trate. - Nas transmisións de terreos ou na constitución transmisión de dereitos reais de goce limitativos de dominio a título oneroso: o adquirente ou a persoa a prol de quen se constitúa ou transmita o dereito real de que se trate.2. De acordo co disposto no artigo 110.7 do RDL 2/2004 polo que se aproba o texto refundido da Lei de facendas locais, os notarios quedan obrigados a remitir ó Concello dentro da primeira quincena de cada trimestre, relación ou índice comprensivo de tódolos documentos autorizados por eles no trimestre anterior, nos que se conteñan feitos, actos ou negocios xurídicos que poñan de manifesto a realización do feito impoñible deste imposto, agás dos actos de derradeira vontade. Así mesmo estarán obrigados a remitir, dentro do mesmo prazo, relación dos documentos privados comprensivos dos mesmos feitos, actos ou negocios xurídicos, que lles fosen presentados para coñecemento ou lexitimación de firmas. E todo isto sen prexuízo do deber xeral de colaboración establecido na Lei xeral tributaria. A inspección e recadación do imposto realizarase de acordo co previsto na Lei Xeral Tributaria e nas demais do Estado reguladoras da materia, así como nas disposicións ditadas para o seu desenvolvemento. En todo o relativo á cualificación das infraccións tributarias, así como á determinación das sancións que polas mesmas correspondan en cada caso, aplicarase o réxime regulado na Lei Xeral Tributaria e o previsto na Lei de Dereitos e Garantías do Contribuínte e nas demais leis do Estado reguladoras da materia, así como nas disposicións ditadas para o seu desenvolvemento. A presente ordenanza foi aprobada provisionalmente polo Pleno en sesión ordinaria celebrada o día 29 de marzo de 2012, entrará en vigor ó día seguinte da súa publicación no BOP e será de aplicación a partir do 1 de xaneiro de 2013, permanecendo en vigor ata que se acorde a súa modificación ou derrogación. Cabana de Bergantiños, 6 de xuño de 2012. O alcalde Asdo/José Muiño Domínguez